
Sørlandets Idrettsfestival 2020 – spilleregler 

Laget skal helst ha fire spillere på isen, men vi tillater at dere kan spille med tre. Fordelingen av steiner skal være 3-3-2 hvis dere bare har tre spillere. Deet er lov å bytte spillerekkefølge fra omgang til omgang.  

Dere bestemmer selv om dere vil ha en miks av kjønn 

Laget kan ha med reserver. Disse kan bare byttes inn/ut mellom kampene. Unntaket er hvis en spiller blir skadet eller syk i løpet av kampen. 

Før hver kamp setter hvert lag én dragning for å avgjøre hvilket lag som får siste stein i første omgang. Beste stein i gyldig spilleområde gjelder. Alle på laget kan koste egen stein. Det andre laget kan ikke koste på motstanders stein.

Kampene varer i fire omganger, og skal avvikles i løpet av én time. 

Tidskjemaet er stramt. Derfor ber vi om at alle lag bruker minimalt med tid mellom steinene. Spillerne skal være klar i hack raskt etter at motstandersteinen er satt. Uthaling av tid som hindrer kjapp kampavvikling, slås ned på med tapt omgang (0-2). 

Husk at det bare er skippen som skal være i bo-området når motstanderen skal sette sine steiner. De andre spillerne skal være mellom hog-linjene. 

Seier gir 2 poeng, uavgjort 1 og tap 0 poeng. 

Tabellen gjøres opp etter gruppespillet, og rangeres slik: 
1) Poeng 
2) Innbyrdes oppgjør ved poenglikhet *
3) Dragning ** 

* Det kan hende at tre lag står med like mange poeng, og har likt på innbyrdes oppgjør. 
Da ser vi først på antall kamper vunnet, deretter antall uavgjorte kamper. 

** Hvis vi fortsatt ikke kan skille, gjennomfører vi dragninger mellom de aktuelle lagene før sluttspill-kampene. Lagene setter én prøvestein opp, og en tellende stein tilbake. Kosteregler som ved dragninger før kampene. 

Lag som kommer for sent til kampstart, taper første omgang 0-2. Lag som ikke møter til kamp, taper kampen 0-8. 

Ingen liker smuler, lodotter eller annet rusk på isen. Derfor sier vi nei til mat i hallen. Men brus, vann og kaffe kan du drikke, så lenge du holder deg utenfor isen og bak boene.

Vi spiller etter de nye reglene for free guard-zone. Det betyr at det er lov å fjerne guarder først på den sjette steinen i hver omgang. 

